Husene hænger delvist ud over skrænten i Nørlev nord for Lønstrup efter fredagens storm. Derfor henvendte Grundejerforeningen Nørlev Strand af 1986 sig i formiddag til Kystdirektoratet for at få lov til at putte sand ind under husene. - Det har vi givet lov til som nødløsning, da der ikke er tale om decideret kystbeskyttelse, siger souschef Carl-Christian Munk-Nielsen fra Kystdirektoratet til P4 Nordjylland. Sommerhusejerne har travlt. Meteorologerne melder om en ny blæsende uge med risiko for storm på fredag.

Opsummering:
En nordjysk grundejerforening har fået lov at sikre seks
nedstyrtningstruede sommerhuse med sand. Det oplyser DR Nordjylland.